Berlingske Tidende, 1836-01-02
J Henhold til alt Foranførte foreslog Justitsraad Salicath en allerunderdanigst Petition til Hans Majestæt Kongen om: 1) At der i Henseende til Straffen for 1ste Gang begaaet simpelt Tyveri gives Domstolene et større Valg af Straffegrader med nøiere bestemte Regler i Særdeleshed for, i hvilket Forhold Tyveriets Tilnærmelse til grovt Tyveri, Mængden af oplyste Tyverier, det Stiaalnes Værdi og Forbryderens foregaaende Afstraffelse for andre Forbrydelser, bør, ved Siden af andre særegne Omstændigheder ved Tyveriet, til Formildelse eller Skærpelse have Jndflydelse paa den Skyldiges Straf. 2) At Straffebestemmelserne for simpelt Tyveri i Gjentagelses Tilfælde vorde formildede ved at bestemme Straffegradens Grændser fra et mildere til et strengere Extrem for 2den Gang begaaet Tyveri og ved efter samme Regel at oprette endnu et 3die Trin af temporær Friheds Straf, forinden den Skyldige 4de Gang inddømmes til Friheds Tab for Livstid. 3) At efter en saadan Scala for Tyvs straffene de hidtil værende grove Tyverier, med Undtagelse af Jndbruds-, Post- og Kirke-Tyveri, belægges med en af de for 2den Gang begaaet simpelt Tyveri fastsatte temporære Friheds-Straffe, efter de Hensyn, som foran nævnes, samt at Begrebet om Qvægtyveri med nogen Udvidelse nærmere bestemmes. 4) At efter samme Scala Jndbruds-, Post og Kirke-Tyveri belægges med en af de for 3die Gang begaaet simpelt Tyveri fastsatte temporære Friheds-Straffe, efter samme Hensyn, og at Begrebet om Jndbruds-Tyveri med nogen Udvidelse nærmere bestemmes. 5) At Straf af Kagstrygning og Brændemærke bortfalder. 6) At nøiagtige Bestemmelser gives om Straffen for den moralske Aarsag til Tyveri samt af attenterede Tyvsforbrydelser. 7) At Straffen for Hæleri og Medvideri, første Gang begaaet, fastsættes til Halvdelen af Straffen for 1ste Gang begaaet Tyveri, baade i dennes mildere og strengere Extrem, men at 2den, 3die, 4de og 5te Gang begaaet Hæleries og Medvideries Straf henlægges under Straffegraderne for respective 1ste, 2den, 3die og 4de Gang begaaet simpelt Tyveri, efter de for det begangne Hæleri eller Medvideri forøvrigt gjeldende Hensyn til Formildelse eller Skærpelse. 8) At Æres-Straffen for Ran efter Loven ophæves og at denne Forbrydelses Straf bestemmes analog med Tyvsstraffen, fra et mildere til et strengere Extrem efter de med sammes Forøvelse forbundne Omstændigheder. 9) At Jnqvisitions-Commissionen allernaadigst ophæves. Til Oplysning og Forstaaelse af hans ovenanførste Forslag meddeelte Proponenten derhos Forsamlingen den Straffe-Scala, han ved dette Forslag var gaaet ud fra og havde havt for Øie, saalydende: Tyveri. 1ste Gang: fra 2 Gange 5 Dages Fængsel paa Vand og Brød til 4 Aars Frihedstab. 2den Gang: fra 1 Aars Frihedstab til 8 Aars. 3die Gang: fra 4 Aars Frihedstab til 12 Aars. 4de Gang: Frihedstab for Livstid. Hæleri og Medvideri. 1ste Gang: fra 5 Dages Fængsel Vand og Brød til 2 Aars Frihedstab. 2den Gang: som 1ste Gang begaaet Tyveri. 3die Gang: som 2den Gang begaaet Tyveri. 4de Gang: som 3die Gang begaaet Tyveri. 5te Gang: som 4de Gang begaaet Tyveri. Til at tage denne Sag under Overveielse blev nedsat en Committee af 3 Medlemmer, (Bang, Treschow, Algreen-Ussing), hvis afgivne Betænkning blev foredragen Forsamlingen i Mødet den 17de November, hvorefter Sagen blev endeligen afgjort i Mødet den 23de f. M. Committeens Referent, Professor Bang affattede derefter paa Forsamlingens Vegne en allerunderdanigst Petition til Hans Majestæt om en Forandring i Lovgivningen i de ovennævnte Henseender, hvori det Væsentlige af Committeens Betænkning er optaget. Committeen havde alene i sin Betænkning yttret, sig noget bestemtere om Ophævelsen af Brændemærke- og Kagstrygnings-Straffen, men modificerede, efter given Anledning fra den Kongelige Commissarius, selv sin Jndstilling, i Overensstemmelse med hvad der senere af Forsamlingen blev bifaldet og optaget i Petitionen. Denne Petition lyder saaledes: Til Kongen.